=== Resultaterne og deres modtagelse blandt de lærde i Europa ===
Et af de resultater af den 2. Kamtjatkaekspedition som hurtigt blev spredt i Europa var kortlægningen af Sibiriens nord- og nordøstkyst, Kamtjatka, Kurilerne og Kapan. I 1745 udgav videnskabernes akademi i Sankt Petersborg ''Atlas Rossijskoj'', som indeholdt et generalkort over Rusland i målestok 1&nbsp;:&nbsp;8,9 mio. foruden 19 specialkort over det russiske kejserrige. Ni år senere offentliggjorde akademiet kortet ''Nouvelle Carte des Découvertes faites par des Vaisseaux Russiens aux côtes inconnues de l'Amérique Septentrionale avec les Pais adiacents''<ref>En digitaliseret udgave af et eftertryk fra 1758 er online tilgængeligt via projekt [[Gallica]] under det [[Bibliothèque nationale de France|franske nationalbibliotek]] i Paris på adressen [http://gallica.bnf.fr/ark:/12148/btv1b6700199v http://gallica.bnf.fr/ark:/12148/btv1b6700199v] {{Webarchive|url=https://web.archive.org/web/20140201230042/http://gallica.bnf.fr/ark:/12148/btv1b6700199v |date= 1. februar 2014 }}.</ref> (ca. 1&nbsp;:&nbsp;14 mio.), som også blev udgivet i en russisk udgave og senere blev genoptrykt adskillige gange. Med de under ekspeditionen indsamlede oplysninger var det for første gang muligt at få en forståelse af den samlede kystlinje i det russiske rige, og legendariske lande såsom "Joao-da-Gama-Land" og landet "Jesso" var manet i jorden. Drømmen om en erhvervsmæssig udnyttelse af Nordøstpassagen var også bristet.
Historie Sport Kultur